Kereta_kebal_M4_Sherman
Persenjataan
Meriam 76 mm mampu menembusi sekitar 98 mm (3.9 in) hadapan kepingan tegak perisai dikeraskan pada jarak 2,000 meter (2,200 ela) menggunakan peluru APCBC M62, sekitar dua kali jarak pertempuran kereta kebal yang dinyatakan oleh Kanada. Ini sudah cukup untuk menembusi glacis Panzer IV, yang menawarkan perlindungan maksimum kira-kira 87 mm (3.4 in). Sungguhpun begitu, meriam 76 mm itu tidak cukup kuat untuk menembusi glacis atas Panther. Oleh kerana pada sudut 55 darjah, glacis atas 80 mm (3.1 in) Panther mempunyai garis ketebalan sisi 140 mm (5.5 in) dengan keberkesanan sebenar adalah lebih besar. Dengan menggunakan tembakan perobek perisai piwaian M79, kereta kebal M4 mungkin hanya membinasakan Panther secara berdepan pada jarak dekat. Dengan itu, Shermans terpaksa mensasarkan turet Panther yang lebih lemah dan bahagian bawah pangkal meriam (mantlet), berbentuk silinder songsang piwaian pada kebanyakan Panthers (terutamanya versi Ausf. D dan A lebih awal) membentuk perangkap tembakan lemah yang dikenal pasti. Sebuah Sherman bersenjatakan meriam 76 mm mampu menembusi bahagian atas hadapan struktur utama badan kereta kebal Tiger I pada jarak 400 meters; sungguhpun ini mengurangkan jurang antara kereta kebal, Tiger I mampu membinasakan M4 secara berhadapan pada jarak melebihi 2000 meters. Krew Sherman juga memiliki kerisauan bagi menembak dari jarak lebih jauh, kerana serbuk pancaran tinggi Sherman menjadikan tembakan mereka lebih mudah untuk dikesan. Bidikan meriam mereka memiliki pembesaran kekal, sementara kereta kebal Jerman mempunyai tetapan pembesaran berganda. Jurutembak Sherman ada mempunyai pilihan penglihatan kedua yang membenarkan sudut pandangan yang lebih luas berbanding musuh Jerman mereka. Bagaimanapun, kelebihan ini kebanyakannya lebih berguna pada situasi jarak dekat kerana ketiadaan pembesaran. Pada musim panas 1944, selepas memecah keluar dari bocage dan bergerak ke kawasan terbuka, unit kereta kebal Amerika Syarikat yang bertempur dengan kedudukan pertahanan Jerman pada jarak jauh lagi kadang-kadang mengalami 50% korban sebelum dapat mengesan dari arah mana tembakan itu dilepaskan. Kereta kebal Sherman pada mulanya dilengkapi dengan meriam panjang 40 kaliber M3 Gun yang mampu menembusi 87 mm perisai homogen tidak condong pada jarak 100 meters dan 70 mm pada jarak 1000 meters menembak peluru M61 biasa. Purata jarak tempur diperhatikan oleh pihak Amerika bagi pertempuran kereta kebal melawan kereta adalah 800 meters hingga 900 meters. Keadaan berikutnya semasa perang memerlukan peningkatan meriam 76 mm M1A1, M1A1C, atau M1A2, meriam panjang dengan kaliver 52 yang mampu menembusi 143 mm perisai homogen goleh tegak pada jarak 100 meters dan 97 mm pada 1000 meters menggunakan peluru M79 biasa. Kereta kebal M1 membantu menyamakan Sherman dan Panzer IV dari segi kuasa tembakan. Meriam KwK 42 milik Panther mampu menembusi 185 mm pada 100 meters dan 149 mm pada jarak 1000 meters menggunakan peluru PzGr.39/42 biasa. Sherman Firefly yang di ubah suai oleh British merupakan M4 yang ditukar meriam dengan meriam anti-kereta kebal mereka sendiri QF 17 pounder kaliber 3-inci (76.2 mm). Seperti meriam Amerika Syarikat, 17 pdr juga merupakan meriam 76 mm, tetapi peralatan British menggunakan peluru 76.2×583mmR yang lebih panjang, mengandungi caj tujahan lebih besar yang membenarkan ia menembusi 140 mm (RHA condong pada 30 darjah) pada 100 meters dan 120 mm pada 1000 meters menggunakan peluru APC Mk.IV. Meriam 17-pounder membenarkan Firefly kuasa tembakan setanding dengan Panther, (melah lebih lagi dengan amunisi APDS) dan keupayaan bagi memusnahkan dengan mudah kereta kebal Tiger. Percikan laras dari serbuk yang tidak terbakar hasil peningkatan caj mampu menjadikan krew silau seketika selepas tembakan.